CELEX: 32020D0155
Language: fi
Date: 2019-10-24 00:00:00
Title: Neuvoston päätös (YUTP) 2020/155, annettu 24 päivänä lokakuuta 2019, Euroopan unionin ja Somalian liittotasavallan välisen valmiuksien kehittämistä Somaliassa koskevan Euroopan unionin operaation (EUCAP Somalia) asemasta tehdyn sopimuksen allekirjoittamisesta ja tekemisestä unionin puolesta

6.2.2020   
               
               
                  FI
               
               
                  Euroopan unionin virallinen lehti
               
               
                  L 34/3
               
            
         NEUVOSTON PÄÄTÖS (YUTP) 2020/155,
         annettu 24 päivänä lokakuuta 2019,
         Euroopan unionin ja Somalian liittotasavallan välisen valmiuksien kehittämistä Somaliassa koskevan Euroopan unionin operaation (EUCAP Somalia) asemasta tehdyn sopimuksen allekirjoittamisesta ja tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä heinäkuuta 2012 päätöksen 2012/389/YUTP (1) Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR).
                  
               
                     (2)
                  
                  
                     Päätöksen 2012/389/YUTP 8 artiklan mukaisesti EUCAP NESTORin ja sen henkilöstön asemasta, mukaan lukien tilanteen mukaan EUCAP NESTORin toteuttamisen ja joustavan toiminnan edellyttämät erioikeudet, vapaudet ja muut takuut, tehdään sopimus Euroopan unionista tehdyn sopimuksen 37 artiklan nojalla ja noudattaen Euroopan unionin toiminnasta tehdyn sopimuksen 218 artiklassa tarkoitettua menettelyä.
                  
               
                     (3)
                  
                  
                     Somalian tasavallan väliaikaisen liittohallituksen pääministeri vahvisti 15 päivänä heinäkuuta 2012 päivätyssä kirjeessä unionin ulkoasioiden ja turvallisuuspolitiikan korkealle edustajalle, että "EU:n johtaman Atalanta-operaation asemasta 31 päivänä joulukuuta 2008 tehtyyn sopimukseen sisältyviä oikeuksia ja velvoitteita sovelletaan myös EUCAP NESTORiin sekä sen henkilöstöön, tiloihin ja omaisuuteen."
                  
               
                     (4)
                  
                  
                     Neuvosto päätti 12 päivänä joulukuuta 2016 päätöksellä (YUTP) 2016/2240 (2), että EUCAP NESTORin olisi keskityttävä avustamaan Somaliaa sen meriturvallisuuteen liittyvien valmiuksien vahvistamisessa, jotta se voisi tehostaa merioikeuden täytäntöönpanoa. Päätöksellä (YUTP) 2016/2240 EUCAP NESTORin nimi muutettiin nimeksi EUCAP Somalia. Tämän vuoksi vaikutti aiheelliselta tehdä virallinen operaation asemaa koskeva sopimus Somalian liittotasavallan kanssa nimenomaan EUCAP Somaliaa varten.
                  
               
                     (5)
                  
                  
                     Neuvosto hyväksyi 12 päivänä huhtikuuta 2018 päätöksen luvan antamisesta aloittaa neuvottelut Somalian liittotasavallan kanssa sopimuksesta valmiuksien kehittämistä Somaliassa koskevan Euroopan unionin operaation (EUCAP Somalia) asemasta.
                  
               
                     (6)
                  
                  
                     Unioni ja Somalian liittotasavalta ovat neuvotelleet sopimuksen EUCAP Somalian asemasta Somalian liittotasavallassa.
                  
               
                     (7)
                  
                  
                     Sopimus olisi hyväksyttävä unionin puolesta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Somalian liittotasavallan välinen sopimus valmiuksien kehittämistä Somaliassa koskevan Euroopan unionin operaation (EUCAP Somalia) asemasta, jäljempänä ’sopimus’, unionin puolesta.
            Sopimuksen teksti on liitetty tähän päätökseen.
         
         
            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 24 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               A.-K. PEKONEN
            
         
         
            (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).
         
            (2)  Neuvoston päätös (YUTP) 2016/2240, annettu 12 päivänä joulukuuta 2016, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 337, 13.12.2016, s. 18).